Diari Oficial de la Generalitat Valenciana


Sumari del DOGV 5382, del 07-11-2006 (2006/11960)

Informació pública de la concessió de llicència d'urbanització al projecte d'urbanització d'adequació de vials edifici Poble Mar.
---------------------------------------------------------------------------------------------------------------------------------

### Dades del document

Número de DOGV
:   5382

Data del DOGV
:   07-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/11989


Organisme emissor
:   Ajuntament de Moncofa

Tipus de document
:   Anunci

Informació pública de la concessió de llicència d'urbanització al projecte d'urbanització d'adequació de vials edifici Poble Mar. [2006/M11857]  
José Vicente Isach Clofent, alcalde president de l'Ajuntament de Moncofa, en virtut de l'article 467 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística en relació amb les facultats conferides per l'article 21.1.q) de la Llei 7/1985, de 2 d'abril, Reguladora de les Bases de Règim Local, l'article 24.e del Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local i l'art. 41.9 del Reial Decret 2.568/1986, de 28 de novembre, pel qual s'aprova el Reglament d'Organització, Funcionament i Règim Jurídic de les Entitats Locals; i atenent el que disposen els informes dels serveis tècnics municipals següents:  
Expedient número 6/06 a nom de F.A. Bienes Inmuebles, SL. Vista la documentació de l'expedient iniciat el 30 de gener de 2006 i amb Registre General d'Entrada en aquest Ajuntament número 898, per a la sol·licitud de llicència d'obra del projecte d'urbanització d'adequació de vials edifici Poble Mar, els serveis tècnics municipals emeten l'informe següent:  
«S'han previst les obres i les instal·lacions necessàries per a dotar de la condició de solar a la parcel·la objecte del projecte de l'edifici d'habitatges i per a urbanitzar adequadament l'àmbit indicat pels serveis tècnics municipals; per tant, s'emet informe favorable del projecte d'urbanització amb les condicions següents:  
1.1. Les lluminàries d'enllumenat públic previstes en la urbanització s'instal·laran sobre la façana de l'edifici.  
1.2. Abans de l'inici de les obres d'urbanització, s'haurà de posar en coneixement dels serveis tècnics municipals.  
1.3. S'haurà de coordinar amb la Prefectura Local de Policia, el tall dels carrers amb senyalització de la zona afectada.  
1.4. Per a la recepció de les obres per part de l'Ajuntament s'haurà d'aportar el certificat final d'obra de la direcció facultativa, visat pel col·legi oficial corresponent, amb la documentació final d'obra executada, i també s'hi adjuntarà l'acceptació de les noves instal·lacions de serveis per part de les companyies afectades i el dossier amb el resultat favorable dels assajos previstos en el pla d'assajos.»  
Atés el que antecedix, aquesta Alcaldia resol:  
Primer. Concedir la llicència d'urbanització al projecte d'urbanització d'adequació de vials edifici Poble Mar, subjecta a les condicions generals establides en les normes subsidiàries i en el Pla General i a les condicions especials establides en l'informe transcrit.  
Segon. Notificar a la mercantil F.A. Bienes Inmuebles, SL aquest decret.  
Tercer. Procedir a la publicació del present decret al Diari Oficial de la Generalitat i en el Butlletí Oficial de la Província de Castelló, d'acord amb el que disposa l'apartat 2.a) de l'article 104, en relació amb l'article 152 de la Llei Urbanística Valenciana.  
Contra aquest acte, que és definitiu en via administrativa, es poden interposar els recursos que s'indiquen:  
- Recurs de reposició, amb caràcter potestatiu, davant de l'alcalde dins del termini d'un mes comptat a partir de l'endemà de la notificació (article 52 de la Llei 7/1985, de 2 d'abril, Reguladora de les Bases de Règim Local, en relació amb els articles 116 i 117 de la Llei 30/1992, de 26 de novembre).  
- Potestativament recurs de reposició, contra actes dictats en via de gestió dels tributs locals, davant de l'alcalde, dins del termini d'un mes comptat des de l'endemà de la notificació de l'acte (articles 108 de la Llei 7/85, de 2 d'abril, LBRL, i 14 del Reial Decret Legislatiu 2/2004, de 5 de març, pel qual s'aprova el text refós de la Llei Reguladora d'Hisendes Locals).  
- Directament recurs contenciós administratiu al Jutjat Contenciós Administratiu de Castelló, en el termini de dos mesos comptats a partir de l'endemà del de la notificació. No es podrà interposar recurs contenciós administratiu fins que s'haja resolt expressament o s'haja produït la desestimació presumpta del recurs de reposició interposat (articles 52 de la Llei 7/1985, 116.2 de la Llei 30/1992, i 8.1 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa).  
Això no obstant, es podrà interposar qualsevol altre recurs o acció que s'estime procedent.  
Moncofa, 2 d'octubre de 2006.. L'alcalde: José Vicente Isach Clofent.